Lamar Odom

Lamar Joseph Odom (s. 6. marraskuuta 1979 Queens, New York, New York) on yhdysvaltalainen kilpauransa päättänyt koripalloilija. Odom varattiin NBA:han neljännellä vuorolla vuonna 1999, ja hän pelasi sarjassa vuodet 1999–2013. Vuonna 2014 hän pelasi hetken aikaa Espanjan pääsarjassa. NBA:ssa Odom edusti Los Angeles Lakersia vuosina 2004–2011 ja voitti seurassa NBA:n mestaruuden vuosina 2009 ja 2010. Vuonna 2011 Odom valittiin NBA:n kauden parhaaksi kuudenneksi pelaajaksi, ja tulokaskaudellaan hänet valittiin sarjan tulokkaiden ykköstähdistöjoukkueeseen. Odom pelasi vuosina 2004–2011 myös Yhdysvaltain maajoukkueessa, jossa hän voitti maailmanmestaruuden Turkissa 2010 ja olympiapronssia Ateenassa 2004. Urheilullisten saavutuksiensa lisäksi Odom on tullut tunnetuksi yksityiselämästään, varsinkin avioliitostaan Khloé Kardashianin kanssa ja päihteidenkäytöstään.

 Ura 
 Nuoruus 
Odom syntyi New Yorkin Queensin kaupunginosassa. Hänen isänsä oli heroiiniaddikti ja hänen äitinsä kuoli paksusuolen syöpään Lamarin ollessa 12-vuotias. Odomin kasvatti hänen isoäitinsä Mildred.

Vuonna 1997 Odom pääsi lasvegasilaisen Nevadan yliopiston joukkueeseen, mutta ilmi tulleen rahoitusskandaalin vuoksi hänen täytyi siirtyä Rhode Islandin yliopistoon, jossa hän joutui istumaan penkillä kauden 1997–1998. Seuraavalla kaudella Odom pelasi ainoan kautensa Rhode Islandin riveissä 17,6 pisteen ottelukohtaisella keskiarvolla johtaen yliopistojoukkueensa paikallisen konferenssin mestaruuteen.

 Los Angeles Clippers (1999–2003) 
Rhode Island -vuotensa jälkeen Odom asettui ehdolle NBA:n varaustilaisuuteen, jossa Los Angeles Clippers varasi hänet ensimmäisen kierroksen neljäntenä varauksena. Ensimmäisellä NBA-kaudellaan Odom kirjautti Clippersissä tehoikseen 16,6 pistettä, 7,8 levypalloa ja 4,2 syöttöä ottelua kohden. Hyvien otteidensa ansiosta Odom nimettiin NBA:n tulokkaiden 1. tähdistökentälliseen.

Marraskuussa 2001 Odomia epäiltiin NBA:n huumeidenvastaisen käytännön rikkomisesta jo toista kertaa kahdeksan kuukauden aikana. Aikanaan Odom myönsi käyttäneensä marihuanaa. Kauden jälkeen Odom oli vapaa pelaaja, ja Miami Heat teki hänestä tarjouksen.

 Miami Heat (2003–2004) 
Heatissä Odom pelasi yhdessä lupaavan nuorukaisen, Dwyane Waden kanssa. Alkukauden vaikeuksista huolimatta Heatin onnistui edetä pudotuspelivaiheeseen, jossa joukkue hävisi Indiana Pacersille konferenssien välierävaiheessa. Hyvin kauden aikana pelannut Odom vaihdettiin kauden jälkeen kahden muun pelaajan kanssa Los Angeles Lakersiin, vaihdossa Heat sai Shaquille O'Nealin.

 Los Angeles Lakers (2004–2011) 
Los Angelesiin siirryttyään Odom kärsi aika ajoin erilaisista loukkaantumisista. Kaudella 2007–2008 Lakers selviytyi loppuottelusarjaan Boston Celticsiä vastaan. Celtics vei finaalisarjan voiton otteluvoitoin 4–2.

Kaudella 2008–2009 Odom pelasi lähinnä nk. "kuudentena miehenä" eli ensimmäisenä vaihtopelaajana. Samalla kaudella hän voitti Lakersissä ensimmäisen NBA-mestaruutensa: loppuotteluissa Lakers voitti Orlando Magicin otteluvoitoin 4–1.

Kesällä 2009 Odomin vanha seura Miami Heat tavoitteli tätä, mutta heinäkuussa Lakers ilmoitti solmineensa Odomin kanssa neljän vuoden jatkosopimuksen, miltä ajalta Odom saa palkkaa 33 miljoonaa dollaria. Kauden 2010–2011 runkosarjan Odom pelasi 14,4 pisteen, 8,7 levypallon ja kolmen syötön ottelukohtaisella keskiarvolla. Hänet valittiin ylivoimaisesti NBA:n kauden parhaaksi kuudenneksi mieheksi. Kyseinen palkinto oli ensimmäinen Lakersin pelaajalle myönnetty.

 Dallas Mavericks (2011–2012) 
Odom siirtyi kaudeksi 2011–2012 edelliskaudella mestaruuden voittaneeseen Dallas Mavericksiin. Kausi ei ollut hänen osaltaan onnistunut, mistä osoituksena muun muassa siihenastisen uran matalin heittoprosentti sekä matalimmat keskiarvot pisteissä, levypalloissa, syötöissä ja pelatuissa minuuteissa. Kauden mittaan seurajohto kyseenalaisti Odomin omistautumisen joukkueelle. Lopulta Mavericks hyllytti hänet huhtikuussa 2012 loppukauden ajaksi. 

 Paluu Clippersiin (2012–2013) 
Kesäkuussa 2012 Odom palasi Los Angeles Clippersiin oltuaan osa neljän joukkueen välistä kauppaa. Hän pelasi seurassa kaiken kaikkiaan 88 ottelua 4,1 pisteen ottelukohtaisella keskiarvolla.  

 Käynti Euroopassa ja Knicksissä (2014) 
Kauden 2013–2014 alussa Odom ei pelannut missään NBA-seurassa, mutta teki helmikuussa 2014 sopimuksen espanjalaisen Laboral Kutxan kanssa. Hän pelasi kuitenkin nopeasti Yhdysvaltoihin ja teki sopimuksen New York Knicksin kanssa, jossa hän ei kuitenkaan pelannut.

 Maajoukkue 

Odom pelasi Yhdysvaltain maajoukkueessa 5,4 pisteen keskiarvolla sen voittaessa olympiapronssia Ateenan kesäolympialaisista 2004. Odom kutsuttiin myös vuoden 2006 MM-kilpailuihin, mutta hän kieltäytyi poikansa kuoleman vuoksi. Vuoden 2010 MM-kilpailuissa Turkissa Odom voitti Yhdysvaltain joukkueessa maailmanmestaruuden. Odom paljasti toukokuussa 2019 ilmestyneessä elämäkertakirjassaan Darkness to Light huijanneensa huumetestissä vuonna 2004 ennen olympialaisia, koska oli käyttänyt huumeita ennen kyseistä testiä.

 Yksityiselämä 
Odom avioitui syksyllä 2009 tosi-tv-esiintyjä Khloé Kardashianin kanssa. Entisestä seurustelusuhteestaan Liza Moralesin kanssa Odomilla on kuusikuukautisena kätkytkuolleen Jayden-pojan lisäksi kaksi lasta, Destiny (s. 1998) ja Lamar Jr. (s. 2002). Kardashianin ja Odomin avioero oli vireillä muttei tiettävästi vielä saatettu loppuun.http://m.usmagazine.com/celebrity-news/news/khloe-kardashian-lamar-odom-sign-divorce-papers-two-years-after-split-2015217http://www.nbcnews.com/pop-culture/celebrity/lamar-odom-had-drugs-system-suffered-brain-damage-sources-n444651

13. lokakuuta 2015 Odom löydettiin tajuttomana ja suu epämääräistä vaahtoa täynnä nevadalaisesta bordellista, ja hänet kuljetettiin sairaalahoitoon. Odom oli liian pitkä käytössä olleella helikopterilla kuljetettavaksi, joten hänet täytyi viedä sairaalaan ambulanssilla.http://www.dailymail.co.uk/news/article-3271644/Death-Lamar-Odom-watched-mother-grandmother-son-die-turning-drugs-letting-basketball-career-spiral.html Hengenvaaralliseen tilaan joutuneen Odomin uutisoitiin nopeasti saaneen aivovaurion ja ainakin yhden infarktin, ja hänet kytkettiin hengityskoneeseen. Tajuttomana myös sairaalassa aluksi pysyneen Odomin verestä kerrottiin löytyneen jälkiä ainakin kokaiinista,http://www.latimes.com/sports/sportsnow/la-sp-lamar-odom-las-vegas-brothel-20151013-story.html ja tämä oli käyttänyt bordellissa väitetysti seksuaalisia haluja voimistavaa luontaistuotevalmistetta.http://nba.nbcsports.com/2015/10/14/report-virtually-every-drug-imaginable-found-in-lamar-odoms-system/ Hän palasi ensimmäisen kerran tajuihinsa hetkeksi 16. lokakuuta,http://www.cbssports.com/nba/eye-on-basketball/25341644/report-lamar-odom-woke-from-coma-briefly-showed-some-responsiveness ja seuraavana päivänä hän pystyi hengittämään itse.http://espn.go.com/nba/story/_/id/13902999/lamar-odom-conscious-breathing-own-las-vegas-hospitalhttp://www.iltasanomat.fi/koripallo/art-1445043864416.html  Kaksi Odomin ystävää oli kuollut huumeita käytettyään samana kesänä, ja vireillä olleen avioeronsa ym. vastoinkäymisten myötä Odom oli päättänyt rentoutua syrjäisessä bordellissa.http://espn.go.com/nba/story/_/id/13947630/brothel-worker-says-lamar-odom-was-pain Odomin odotetaan toipuvan erittäin hitaasti: hän sai laajan aivovaurion eikä pystynyt pitkään aikaan kävelemään eikä juuri puhumaan.http://www.iltalehti.fi/viihde/2015111720682226_vi.shtml Joulun 2015 aikoihin Odom pystyi ensimmäisen kerran kävelemään ilman koneapua ja tunnistamaan henkilöitä.http://www.tmz.com/2015/12/20/lamar-odom-recovery-walking/ Hän pääsi vuodenvaihteessa sairaalasta kuntoutukseenhttp://www.dailymail.co.uk/tvshowbiz/article-3396313/Lamar-Odom-pictured-driven-LA-escaping-drug-charges-Khloe-Kardashian-posts-cryptic-quote-fixing-broken-person.html. Odom sai koomassa ollessaan 12 halvauskohtausta ja 6 sydänkohtausta. Odomin koripalloura jatkuu Kiinassa.  

 Saavutukset 
 Henkilökohtaiset saavutukset 
 NBA:n vuoden kuudes pelaaja 2011
 NBA:n tulokkaiden ykköstähdistöjoukkueeseessa 2000

 Joukkuesaavutukset 
 Olympiapronssia 2004
 Maailmanmestaruus 2010
 NBA-mestaruus 2009 ja 2010

 Lähteet 
 Lamar Odom NBA Stats Basketball-Reference.com 
 Profiili archive.fiba.com 
 Profiili  nba.com 

 Viitteet 

 Aiheesta muualla 

 Odomin virallinen kotisivu  

Luokka:Yhdysvaltalaiset koripalloilijat
Luokka:Yhdysvaltalaiset olympiamitalistit
Luokka:Vuonna 1979 syntyneet
Luokka:Elävät henkilöt